**Årstiderne skifter**

Hvad: Vi vil introducere børnene for de forskellige elementer, der er i årstidernes skifte. Således at børnene får et begyndende kendskab hertil.

Hvorfor: (mål) I vores læreplan har vi følgende mål, som kommer i spil under ”årstidene skifter” :

* *At børnene danner sig forskellige erfaringer med naturen, miljø og naturfænomener.*
* *At visualisere overfor børnene, at der er skift i årstiderne.*
* *At øge nysgerrigheden og give grobund for naturkloge børn.*

Hvordan: Det sidste års tid har vi arbejdet med vejrsymboler og farvelagt et ”vejrtræ”. Dette arbejde vil vi fortsætte, men med lidt justeringer.

Vi vil det næste år (med start i marts 2014) tage et billede af et træ i Bamsehusets have. Billederne bliver hængt op på væggen, så der er mulighed for at se og snakke om billedet. Vi vil med tiden, kunne sammenligne billederne sammen med børnene og snakke om, at der er lidt blade eller mange blade på træet, måske er der sne på eller vi kan se solen skinne på billedet.

Vi vil fortsætte med at sætte vejrsymboler i vinduet på stuen, som vi har gjort det sidste års tid. Der vil i nogle periode være mere fokus på vejret end andre. Udover ovenstående mål vil vi i denne forbindelse også have fokus på; at børnene lærer sociale spilleregler i form af blandt andet tur-tagning, at deltage i fællesskabet sammen med deres venner, at børnene gennem dialog med voksne og andre børn får mulighed for at øge ordforrådet samt mulighed for at lære nye ord at kende.

Udover vejr symbolerne, vil vi fremover fortsætte med vores piktogrammer i baggangen, hvor der er billeder af det overtøj, som vi skal have på ud. Vi vil også benytte os af små aktiviteter så som vores liggeunderlag ude i haven, hvor vi kan se op på skyerne, der sejler af sted. Vi vil sætte drage op. Lege med sneen. Hoppe i vandpytter. Mærke solens varme i nakken om sommeren og vinterens kulde på kinderne. Høre og se torden og lyn. Finde snegle og regnorme i regnvejret. OSV.

Hvornår: Billedet af træet i haven tages den første hverdag i måneden. Disse printes og hænges op samme dag!

Hver dag efter formiddagsmaden snakker vi om, hvilket vejr der er i dag. Nogle dage er det ganske kort, og andre dage er det en mere dyberegående snak, som oftest fortsætter i en mindre aktivitet på legepladsen. Disse aktiviteter er nødvendigvis ikke planlagte, men vil have afsæt i vores læreplan, som er den måde vi arbejder på her. Se disse små aktiviteter herover under ”*Hvordan*”.

Piktogrammerne i baggangen laves af de første børn i baggangen og den voksne der skal først ud på legepladsen. De børn som ikke er med til at finde billederne får en snak med den voksne der hjælper dem i tøjet. Måske skal de lige hen og se, hvad billederne viser.